Mainiosti alle 17-vuotiaiden EM-lopputurnauksessa pelannut Suomi selvitti tiensä MM-kisoihin, kun viimeisessä ottelussa kaatui Englanti luvuin 2–1.

Englannin Jessica Park aloitti maalinteon 12. minuutilla ja tauolle siirryttiin saarivaltion 1–0-johdossa.

Toisella puoliajalla Suomi kuitenkin onnistui maalinteossa.

46. minuutilla Suomen maalihanat avasi Annika Huhta, joka otettiin toisen puoliajan alussa kentälle.

Pian tasoitusmaalin jälkeen Englannilla oli paikka siirtyä uudelleen johtoon, kun maalintekijä Parkilla oli edessään tyhjä maali. Hänen laukauksensa pysähtyi kuitenkin tolppaan.

Jenni Kantanen jatkoi Suomen maalijuhlia 61. peliminuutilla.

Ottelussa pelattiin kaksi 40 minuutin puoliaikaa.

Ilolla ei ole rajoja 💥💥 OI SUOMI ON NIIN IHANAAAA 🔈🔈 #Pikkuhelmarit MM-kisoihin 🇫🇮 pic.twitter.com/UNPtUt7scp — Helmarit (@HelmaritFI) 21. toukokuuta 2018

Englanti ja Suomi taipuivat omissa välierissään ja taistelivat MM-kisapaikasta turnauksen viimeisenä päivänä. EM-turnauksen loppuottelussa pelaavat Saksa ja Espanja myöhemmin tänä iltana.

Tyttöjen MM-kisat pelataan marraskuussa Uruguayssa.

Lue myös:

Tyttömaajoukkueen sensaatiomainen MM-kisapaikka irtosi kovan taistelun jälkeen – "Ei olisi ikinä uskonut, että olemme Euroopan kolmanneksi paras maa"

Suomi on yhtäkkiä noussut maailman huipulle nuorten jalkapallossa – kahdeksan vuotta sitten alkanut kulttuurinmuutos poikii nyt historiallisia tuloksia

Suomalaisittain poikkeuksellinen joukkue tavoittelee tosissaan Euroopan mestaruutta – "Suomessa ollaan tyytyväisiä, jos pelataan tasapeli maailman huippuja vastaan"

Finaali jäi suomalaistytöiltä haaveeksi - Espanja vahvempi 17-vuotiaiden EM-välierässä

Vilma Koivisto, 15, muuttaa Ruotsiin kehittyäkseen maailman parhaaksi jalkapalloilijaksi

Suomi tavoittelee jalkapallon 17-vuotiaiden EM-kisoissa rohkeasti MM-kisapaikkaa – "Tässä ikäluokassa meillä on ihannetilanne"